|  |  |  |  |
| --- | --- | --- | --- |
|  |  | | |
|  | | | |
| **KAUNO MIESTO SAVIVALDYBĖS ADMINISTRACIJA**    Biudžetinė įstaiga, Laisvės al. 96, LT-44251 Kaunas, tel. (8 37) 42 26 31, faks. (8 37) 42 54 52, el. p. administracijos.direktorius@kaunas.lt, http://www.kaunas.lt. Duomenys kaupiami ir saugomi Juridinių asmenų registre, kodas 188764867 | | |
|  | |  |
| UAB „Kauno autobusai“  el. p. administracija@kaunoautobusai.lt | |  |
| **RAŠTAS**  **DĖL KAUNO MIESTO SAVIVALDYBĖS LŪKESČIŲ UAB „KAUNO AUTOBUSAI“** | | |
| .................... Nr. ..................... | | |

Atsižvelgdamas į Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 9 punktą pateikiu Kauno miesto savivaldybės, UAB „Kauno autobusai“ akcininkės, lūkesčių raštą 2019–2023 metams.

**Bendrovės veiklos kryptys:**

UAB „Kauno autobusai“ (toliau – Bendrovė) prioritetinė veikla – teikti Kauno miesto gyventojams kokybiškas viešojo transporto paslaugas, susijusi su Savivaldybės savarankiškosios funkcijos vykdymu, prisidedant prie Kauno miesto savivaldybės strateginio planavimo dokumentuose įvardintų tikslo „Kokybiška ir saugi susisiekimo infrastruktūra“ siekimo.

Kitos Bendrovės veiklos – autobusų, mažųjų autobusų ir troleibusų nuoma, variklinių transporto priemonių techninė priežiūra ir remontas, reklamos paslaugų teikimas ant transporto priemonių ir jų viduje, patalpų ir stovėjimo aikštelių nuoma. Kitos Bendrovės veiklos vykdomos ekonomiškai ir pelningai, nebloginant Savivaldybės savarankiškosioms funkcijoms užtikrinti atliekamų paslaugų kokybės.

**Veiklos lūkesčiai ir vertinimas**

1. Bendrovės teikiamų paslaugų kokybės gerinimas, siekiant patenkinti Kauno miesto gyventojų lūkesčius dėl miesto viešojo transporto sistemos gerinimo, įvardintus Kauno miesto darnaus judumo plane: patogumas, komfortas, prieinamumas, sauga ir saugumas, aplinkosauga ir prisidedant prie Gyventojų pasitenkinimo viešojo transporto organizavimo Savivaldybėje indekso ir Kelionių viešuoju transportu dalies nuo visų kelionių rodiklio, nurodytų Kauno miesto savivaldybės strateginio planavimo dokumentuose, didėjimo.

2. Efektyvus turto ir resursų naudojimas:

2.1. bendradarbiauti su Kauno miesto savivaldybės valdomomis įmonėmis dėl įrangos, technikos ir kitų resursų panaudojimo;

2.2. iki 2023 metų, bendradarbiaujant su kitais verslo subjektais bei mokslo įstaigomis, modernizuoti Bendrovės veiklos valdymo ir stebėsenos sistemas, įdiegiant šiuolaikines intelektualias informacines sistemas, kurios leistų skaitmenizuoti visų teikiamų paslaugų apimtis ir reikalingus resursus bei užtikrintų efektyvų ir ekonomiškai pagrįstą paslaugų teikimą, vykdymo apskaitą ir kontrolę;

2.3. nuolatos atnaujinti ir unifikuoti transporto priemonių parką, mažinant dėl Bendrovės kaltės (įrangos, infrastruktūros gedimų ir kt.) nutrauktų ir netinkamai įvykdytų reisų ridą;

2.4. siekti, kad Bendrovės pardavimo savikainos lygio rodiklis siektų ne daugiau kaip 75 proc. mažinant sąnaudas, o veiklos sąnaudų lygio – ne daugiau kaip 8 proc.

3. Grąža akcininkui

Visose Bendrovės veiklose turi būti siekiama pelno, ekonominio efektyvumo, verslo vertės augimo ir dividendų pajamingumo. Bendrovės Kauno miesto savivaldybei išmokama dividendų suma 2020-2022 metais turėtų siekti Kauno miesto savivaldybės administracijos direktoriaus   
2014 m. kovo 14 d. įsakymu Nr. A-709 „Dėl dividendų už Savivaldybei nuosavybės teise priklausančias bendrovių akcijas ir savivaldybės įmonių pelno įmokų“ nustatytą Bendrovės paskirstytinojo pelno procento rodiklį.

**Atskaitomybė**

Siekiant didinti Bendrovės veiklos skaidrumą, patrauklumą galimiems verslo partneriams, rengti ir skelbti išsamią ir operatyvią informaciją apie Bendrovės veiklą ir jos rezultatus Kauno miesto savivaldybės valdomų įmonių veiklos viešumo užtikrinimo tvarkos aprašo, patvirtinto Kauno miesto savivaldybės administracijos direktoriaus 2019 m. kovo 6 d. įsakymu Nr. A-853 „Dėl Kauno miesto savivaldybės valdomų įmonių veiklos viešumo užtikrinimo tvarkos aprašo patvirtinimo“, nustatyta tvarka.

**Kita informacija**

Atsižvelgiant į šio lūkesčių rašto turinį patikslinti UAB „Kauno autobusai“ veiklos strategiją Kauno miesto savivaldybės valdomų įmonių strategijų sudarymo, atnaujinimo ir įgyvendinimo, pasiektų veikos tikslų atitikties joms nustatytiems veiklos tikslams vertinimo tvarkos aprašo, patvirtinto Kauno miesto savivaldybės tarybos 2018 m. birželio 26 d. sprendimu Nr. T-319, nustatyta tvarka.

|  |  |  |
| --- | --- | --- |
| Administracijos direktorius |  | Vilius Šiliauskas |

M. Matusevičius, (837)-200018, martynas.matusevicius@kaunas.lt